Hangtömörítés

A hangtömörítési eljárás digitális hangtechnikai, tágabb értelemben számítástechnikai fogalom. 

Ezen eljárások fő célja az, hogy a nagyon nagy méretű (nagy adatmennyiséget tartalmazó) audioanyagok méretét csökkentse, és így gazdaságosabbá tegye tárolásukat, illetve lehetővé tegye azok tárolását és forgalmazását adott kapacitású adathordozókon (mint amilyen a CD és a DVD).

A hangtömörítési eljárások az adattömörítési eljárások részhalmazát képezik, ezek speciális változata, ami kifejezetten a hanganyagok adatfolyamának jellegzetességeire épül.

Az eljárások elve

Veszteségmentes tömörítés 
A veszteségmentes tömörítés lényege, hogy az adatok mérete csökken amellett, hogy azok minősége bármilyen módon változna; így elkerülve az adatvesztést. Az eljárások között azok jobbak, melyek nagyobb tömörítést képesek elérni.

Az eljárások elve az, hogy a hanganyagok jellegzetességeire alapulva speciálisan ezen célra kialakított algoritmusokat használnak. A veszteségmentesen elérhető méretcsökkenés jelentősen kisebb (15-30%), mint a veszteségesen elérhető, tipikus mértéke (50–60)%.

Tömörítési eljárások:
 Meridian Lossless Packing – MLP
 Free Lossless Audio Codec – FLAC
 Apple Lossless – ALAC
 Monkey's Audio – APE
 Shorten – SHN
 WMA Lossless – WMA
 The True Audio codec – TTA (egy szabad, egyszerű, valós idejű, veszteségmentes eljárás).
 WavPack – WV

Veszteséges tömörítés 
A hangtömörítési eljárások nagy része veszteséges tömörítés, vagyis a tömörítés folyamán információ vész el: a cél az, hogy ez az információvesztés ne okozzon hallható minőségromlást, illetve a minőségromlás minél kisebb legyen. Az, hogy ezt a célt mennyire sikerül elérni (vagyis hogy egy adott mértékű tömörítés esetén mekkora a minőségromlás) határozza meg az eljárás sikerességét, jóságát. 

(Szigorúan véve ezen eljárások nem adattömörítések, hanem lényegtelen adatokat mellőző kódolások (irrelevance coding), mivel adatvesztést okoznak.)

A módszer lényege az úgynevezett pszichoakusztika, vagyis hogy az emberi fül nem minden létező hangot hall meg, illetve nem minden hangmagasságra egyformán érzékeny. Az eljárások megpróbálják a kevéssé hallott, vagy nem hallható részeket elhagyni, vagy beolvasztani a jobban hallható részekbe úgy, hogy ezzel adatcsökkenést tudjanak elérni. A módszerek jóságát a pszichoakusztikai modelljük jósága, hatékonysága nagyban meghatározza. Ha a modell hibás, akkor a hanganyagból hallható részek hiányoznak, ami minőségromlást jelent.

Mivel a kódolások adatvesztéssel járnak, és az eltérő eljárások eltérő módon okoznak adatvesztést, minden ezen eljárásokkal kódolt hanganyag (veszteséges tömörítéssel való) újrakódolása vagy átalakítása jelentős minőségromlást eredményez.

Eljárások:
 Ogg Vorbis
 Ogg Speex (speciális beszédtömörítő eljárás)
 MP3
 MP2
 RealAudio
 AAC (az Apple által favorizált formátum)
 Dolby AC-3
 ATRAC – (a Sony védett formátuma)
 Musepack (MPC)
 Windows Media Audio – WMA

Források 
 True Audio Software Project
 Compression theory
 TTA format description 
 True Audio codec comparison 
 Hardware Support 
 Tau Producer (GUI-based TTA compressor for Windows) 
 Tau Producer Screen Shoots 

Informatika
Hangtömörítési algoritmusok

en:Data compression#Audio